
[bookmark: _Toc222314265]Sammendrag
En av høgskolens kjerneverdier i Strategi 2030 er at Høgskolen i Østfold (HiØ) skal ha «et arbeids- og studiemiljø preget av toleranse, respekt, inkludering og likeverd. Vi har høy etisk bevissthet og hegner om menneskets iboende verdighet». En felles innsats for en bærekraftig fremtid forutsetter at vi jobber aktivt for økt likestilling, inkludering og mangfold, samt hindrer diskriminering.
Høgskolen i Østfold har i perioden 2024–2026 gjennomført en større omstillingsprosess for å møte strammere økonomiske rammer, noe som har ført til forsinkelser i deler av arbeidet med likestilling, mangfold og inkludering.
Høgskolens handlingsplan for likestilling og mangfold (2022–2025) beskriver en rekke tiltak og lokale initiativer.  For å styrke dette arbeidet er det viktig å dele kunnskap, legge til rette for erfaringsutveksling og bidra til felles utvikling og aktiviteter på tvers av organisasjonen.
I årsrapporten for likestilling, mangfold og inkludering er det gjort rede for høgskolens aktiviteter og måloppnåelse i 2025, samt organisasjonens ambisjoner rundt temaet. Rapporten er også utarbeidet med hensikt å innfri aktivitets- og redegjørelsesplikten.


1. [bookmark: _Toc222314266]Nøkkeltall 
Kjønnsbalansen i virksomheten skal kartlegges årlig. Nedenfor følger en oversikt over kjønnsbalansen i virksomheten, både på institusjonsnivå, i forhold til vitenskapelige stillinger og fordelingen mellom fakultetene og administrasjonen. Videre følger kartlegging av undervisnings-, forsknings- og formidlingsstillinger (UFF) og tekniske og administrative stillinger (TEK). I tillegg kartlegges kjønnsbalansen i midlertidige stillinger, foreldrepermisjon og sykefravær. [footnoteRef:2] [2:  Barne-, og ungdoms- og familiedirektoratet (Bufdir) anbefaler at virksomheter kartlegger og redegjør for lønnsforskjeller annethvert år. https://cms.bufdir.no//siteassets/normerende/arp/arp_brosjyre_2_5mmcropm2-005.pdf 
Kartlegging og redegjørelse for lønnsforskjeller ble ved høgskolen gjennomført og omtalt i årsrapporten for 2024. Det vises derfor til årsrapporten for 2024 for nærmere informasjon om lønnskartleggingen. 
] 


1.1. [bookmark: _Toc222314267]Kjønnsbalanse i virksomheten
Det er en overvekt av kvinner i de fleste stillingsgrupper ved Høgskolen i Østfold. Kjønnsfordelingen har vært stabil over tid. 

KI-generert innhold kan være feil.]
Figur 1: Kjønnsbalanse totalt på institusjonsnivå. Kilde: DBH per 1.10.25


1.2. [bookmark: _Toc222314268]Kjønnsbalanse i vitenskapelige stillinger per stillingskode 
Høgskolen i Østfold har et overordnet mål om kjønnsbalanse i alle stillingskategorier. Kvinneandelen er generelt høy, og svakt økende i alle stillingskategorier utenom kategorien førstelektor og professor. Til sammenligning i 2024 var kvinneandelen svakt økende i alle stillingskategorier utenom høgskolelektor.
	 
	2023
	2024
	2025

	 
	Årsverk
	Årsverk kvinner (%)
	Årsverk menn (%)
	Årsverk
	Årsverk kvinner (%)
	Årsverk menn (%)
	Årsverk
	Årsverk kvinner (%)
	Årsverk menn (%)

	Dosent
	10,4
	50,0
	50,0
	10,9
	52,3
	47,7
	11,0
	54,6
	45,5

	Forsker
	 
	 
	 
	 
	 
	 
	1,0
	0,0
	100,0

	Forsker
	2,0
	49,5
	50,5
	0,2
	100,0
	0,0
	2,2
	9,1
	90,9

	Førsteamanuensis
	118,1
	56,4
	43,6
	123,7
	57,9
	42,1
	123,7
	60,3
	39,7

	Førstelektor
	36,8
	66,0
	34,0
	41,5
	69,9
	30,1
	42,2
	66,9
	33,1

	Høgskolelektor
	136,4
	68,6
	31,4
	117,6
	63,6
	36,4
	109,5
	65,8
	34,2

	Høgskolelærer
	4,3
	72,1
	27,9
	3,5
	100,0
	0,0
	 
	 
	 

	Professor
	52,3
	58,5
	41,5
	47,1
	59,0
	41,0
	42,8
	57,5
	42,5

	Sum
	360,3
	62,3
	37,7
	344,5
	61,7
	38,3
	332,3
	61,9
	38,1


Tabell 1: Kjønnsbalanse blant vitenskapelige stillinger, over tid. Kilde: DBH pr 01.10.2025

1.3. [bookmark: _Toc222314269]Kjønnsbalanse på fakultetene og administrasjon over tid
Kjønnsbalansen ved høgskolen viser som tidligere en fordeling med flere menn ved fakultet IIØ (Fakultet for informasjonsteknologi, ingeniørfag og økonomi) og flere kvinner ved fakultet HVO (Fakultet helse, velferd og organisasjon), i 2025 har denne trenden fortsatt.  Det har vært en nedgang i kvinneandel på fakultet IIØ, men også ved Akademiet for scenekunst og i administrasjonen, mens det har vært en svak økning i kvinneandelen ved HVO (Fakultet for helse, velferd og organisasjon) og LUSP (Fakultet for lærerutdanninger og språk). 

Figur 2: Kvinneandel på fakultetsnivå og administrasjon. Kilde: DBH per 1.10.25
1.4. [bookmark: _Toc222314270]Kjønnsfordeling fordelt på UFF og Tek/Adm stillinger
Kjønnsfordeling har vært stabilt over tid, men med en svak økning i andel av menn i tekniske og administrative stillinger. 
[image: ]
Tabell 2: Kilde: DBH nøkkeltall for Høgskolen i Østfold pr 01.10.2025 
1.5. [bookmark: _Toc222314271]Kjønnsbalanse av midlertidig ansatte, fordelt på stillingskategori  
De fire siste årene har HiØ arbeidet aktivt for å redusere midlertidighet, i tråd med føringer fra departementet. Rektor har gitt tydelige styringssignaler på at midlertidighet skal reduseres, for å sikre den enkelte ansatte mer forutsigbare arbeidsforhold og for bedre planlegging og dimensjonering av bemanningen.  
I 2025 hadde 6,2% av de ansatte ved høgskolen midlertidige stillinger, mens det i 2024 var 6%. Blant kvinner har det har vært en svak nedgang på 0,2 prosentpoeng av midlertidighet, men en økning på 0,7 prosentpoeng blant kvinner i UFF stillinger sammenlignet med 2024. Blant menn på høgskolen har det vært en økning på 1,1 prosentpoeng av midlertidighet, men en nedgang på 4,5 prosentpoeng blant menn i drift-og tekniske stillinger sammenlignet med 2024.
	
	År
	Årsverk (totalt)
	% Midl. menn
	% Midl. kvinner

	Undervisnings- og forskningspersonal
	2025
	388,6
	6
	6,0

	
	2024
	400,5
	4,2
	5,3

	
	2023
	398,0
	5,3
	8,6

	
	2022
	429,7
	5,3
	8,8

	Drift-og tekniskpers./andre tilsatte (Tekn. Drift, Renhold, Eiendom, Ingeniører)
	2025
	60,2
	15,9
	0

	
	2024
	65,2
	20,4
	4,0

	
	2023
	67,2
	26,1
	0,0

	
	2022
	48,5
	11,7
	6,0

	Administrativt personale
	2025
	187,2
	13
	2,2

	
	2024
	197,0
	10,7
	3,7

	
	2023
	184,5
	6,5
	6,4

	
	2022
	165,4
	6,5
	6,0

	Total
	2025
	636,0
	9,2
	4,4

	
	2024
	662,7
	8,1
	4,6

	
	2023
	649,7
	9,0
	7,3

	
	2022
	643,5
	6,4
	7,8


Tabell 3: Kilde: SAP pr 31.12.2025


1.6. [bookmark: _Toc222314272]Kjønnsbalanse på uttak av foreldrepermisjon 
I 2022 og 2023 var det tilnærmet lik uttak av foreldrepermisjon blant kvinner og menn. I 2024 og 2025 var det kvinner som stod for mesteparten av foreldrepermisjon.  Grafen viser gjennomsnitt antall uker foreldrepermisjon fordelt på kvinner og menn mellom 2022-2025. Det vil naturlig være større utslag fra år til år fordi utvalget er begrenset. 
Figur 3: Kilde: DFØ HRLInnsikt 31.12.2025

1.7. [bookmark: _Toc222314273]Sykefravær fordelt på kvinner og menn 2025
Gjennomsnitt sykefravær for hele HiØ var 4,5%. Gjennomsnitt sykefraværsprosent for kvinner var 6,13%, og 2,05% for menn. Disse tallene har holdt seg stabilt sammenlignet med 2023 og 2024. 

Figur 4: Sykefravær fordelt på kjønn. Kilde DFØ HRL Innsikt 2025.

1.8. [bookmark: _Toc222314274]Frivillig deltid
Ved avgang eller økt ressursbehov, skal det gjøres vurdering om hvorvidt faste deltidsansatte kvalifiserer til økt stilling ved HiØ. Det har ikke vært undersøkt i 2025 om dette er frivillig eller ikke ved høgskolen Implementeringen av HRMS (Human Resource Management System) vil åpne mulighetene for å undersøke dette mer målrettet. HRMS ble anskaffet i 2025 og skal implementeres i 2026 og 2027.
I 2025 hadde 11,2% av ansatte ved HiØ en deltidsstilling, noe som er en nedgang på 3,1 prosentpoeng fra 2024. Da er ansatte i bistillinger eller kombinasjonsstillinger holdt utenfor. 
Av de mannlige ansatte, jobbet 14,8% deltid i 2025, sammenlignet med 16,5% i 2024. Av de kvinnelige ansatte, jobbet 8,9% deltid i 2025, sammenlignet med 12,9% i 2024.  

18,4% av de som jobbet deltid var 62 år eller eldre, som er tilnærmet lik som i 2024, 18,4%. 
Kilde til tall om deltid: SAP pr 31.12.2025 og 31.12.2024.

1.9. [bookmark: _Toc222314275]Ansettelser av personer med funksjonsnedsettelse og andre underrepresenterte grupper (tidligere kjent som Inkluderingsdugnad)
Vår virksomhet arbeider systematisk for økt inkludering i tråd med statlige føringer og krav til rapportering om likestilling og mangfold. Vi har mål om å rekruttere bredt og bidra til å redusere barrierer i arbeidslivet. 
Det nasjonale fokuset er nå rettet mot å dokumentere positiv utvikling i ansettelser av personer med funksjonsnedsettelse og andre underrepresenterte grupper. Inkluderingsarbeid er et prioritert og langsiktig område i staten, og evalueringer viser at kontinuerlig innsats og tydelige styringssignaler er avgjørende for framgang.
Vi har arbeidet målrettet med å:
· oppfordre søkere med funksjonsnedsettelse, hull i CV-en og innvandrerbakgrunn til å søke
· tilby tilrettelegging ved behov, både under søknadsprosessen og i arbeidsdagen
· styrke lederes og HRs kompetanse om mangfold, inkludering og ikke-diskriminerende rekruttering
· følge opp og analysere egen utvikling i ansettelsesmønstre

I 2025 ble det ansatt 58 medarbeidere. 

Gjennom året kalte vi inn 45 søkere som hadde oppgitt at de har innvandrerbakgrunn, hvorav 2 ble ansatt. 

I 2025 ble 2 kvalifiserte søkere med funksjonsnedsettelse, og 4 søkere med hull i CV innkalt til intervju, uten at det resulterte i ansettelser fra disse gruppene. Det var heller ikke ansatt noen fra disse gruppene i 2024. Hovedårsaken til at høgskolen ikke har ansatt noen fra disse gruppene er at vi gjennom vurdering av søknad og intervjuprosess, har kartlagt at de ikke har tilstrekkelig kompetanse til å fylle kravene som stilles for ansettelse i stillingene.

Rekrutteringsprosessene har fulgt prinsippene om at kvalifiserte søkere fra målgruppene skal innkalles til intervju og vurderes på lik linje med øvrige søkere. Dersom det er kvalifiserte søkere med funksjonsnedsettelse, hull i CV-en eller innvandrerbakgrunn, skal man innkalle minst én søker i hver av disse gruppene til intervju. Det er fokus på at det er kompetansekravet som er styrende for hvilke kandidater som velges ut til intervju, og at det er den best kvalifiserte kandidaten som ansettes uavhengig av kjønn, etnisitet, funksjonsevne, religion, livssyn, alder eller seksuell legning.

HiØ har fremdeles en overvekt av kvinner i organisasjonen.  Vi har oppmerksomhet på kjønnsbalanse i rekrutteringsprosessene, blant annet ved å sikre brede og kjønnsnøytrale utlysninger. Arbeid med bedre kjønnsbalanse og økt mangfold er et prioritert område. Enkelte avdelinger peker likevel på behov for tydeligere rammer fra høgskolen, særlig knyttet til språkkrav. I noen stillinger kan høye krav til norskspråklig kompetanse være nødvendige av hensyn til kvalitet og sikkerhet, men samtidig kan slike krav oppleves som en barriere for ellers kvalifiserte kandidater. Ledere etterspør derfor klarere føringer for hvordan språkkrav skal praktiseres på tvers av enheter.
Arbeidet med å styrke mangfold og inkludering i rekrutteringen videreføres i 2026. 

1.10. [bookmark: _Toc222314276]Karriereutvikling
Kompetanseopprykk: Vi behandlet 23 søknader om opprykk i 2025, hvorav 16 av disse var kvinner. 18 fikk godkjent sine opprykksøknader. Opprykk ble gitt seks professorer, fem førsteamanuenser, fire førstelektorer og tre dosenter. Til sammenlikning behandlet høgskolen 24 opprykksøknader fra ansatte i undervisnings- og forskerstillinger i 2024, hvor 18 av disse var kvinner.
Av ansatte i teknisk- administrative stillinger fikk 21 opprykk til høyere stilling i 2025, hvorav 14 av disse var kvinner. Til sammenlikning var det seks opprykk til høyere stillinger i 2024, hvorav tre var kvinner. I 2025 er fordelingen slik:
	Fra  
	Til 
	Kvinner 
	Menn 
	Totalt 

	1091 Tekniker 
	1434 Rådgiver 
	
	1 
	1 

	1129 Renholdsbetjent 
	1130 Renholder
	 3
	1
	4

	1363 Førstekonsulent
	1434 Rådgiver
	 5
	1 
	6

	1434 Rådgiver
	1364 Seniorrådgiver 
	4
	1 
	5

	1515 Spesialbibliotekar
	1077 Hovedbibliotekar
	1
	2
	3

	1515 Spesialbibliotekar
	1199 Univ.bibliotekar
	
	1
	1


Tabell 4. Kompetanseopprykk og kjønnsmessig fordeling, hentet fra protokollene fra lønnsforhandlinger 2025


2. [bookmark: _Toc222314277]Aktiviteter i 2025
Arbeidsmiljøutvalget (AMU) ved Høgskolen i Østfold har ansvar for å følge opp høgskolens arbeid med likestilling og mangfold. Temaet er et fast punkt på agendaen i HMS utvalg AMU. 
HiØ stiller krav om universell utforming i alle anskaffelser, og ved utvikling eller endring av systemer, nettsider og tjenester. Universell utforming og inkluderende undervisningspraksis er et kontinuerlig fokus, både i utvikling av læringsressurser og i selve læringssituasjonene gjennom støtte, veiledning og kompetanseheving. Høgskolen skal kjennetegnes av faglig sterke og ambisiøse ansatte og studenter som trives, viser gjensidig respekt og får mulighet til å utvikle og anvende sine kompetanser. Campus skal være åpent og tilgjengelig, og preges av inkluderende faglige og sosiale møteplasser som sammen bidrar til å videreutvikle en positiv og samarbeidsorientert HiØ‑kultur. Videre følger oversikt over arbeidet som er gjort ved høgskolen og i de ulike enhetene.
2.1. [bookmark: _Toc222314278]Oppsummering av høgskolens arbeid 
Nettverket for likestilling, mangfold og inkludering 
Nettverket for likestilling, mangfold og inkludering ved høgskolen har i løpet av 2024-2025 ferdigstilt arbeidet med å identifisere innsatsområdene og hva høgskolen bør prioritere i arbeidet med likestilling, mangfold og inkludering. Et av hovedmålene for nettverket har vært å bidra til erfaringsutveksling, samt at medlemmene kan bringe inn til nettverket reelle utfordringer og sentrale problemstillinger rundt mangfold, likestilling og inkludering ved høgskolen. Nettverkets mandat ble godkjent februar 2024.
Arbeidet har gått sakte fremover på grunn av utskiftning av medlemmer og omstillingsprosessen. Nettverket har hatt to halvdagssamlinger våren 2025 og ferdigstilt analysen som ble lagt frem i rektors ledergruppe. Tilbakemeldingen var at mandatet må tydeliggjøres, risikoanalysen må vise hvordan lovkravene blir ivaretatt og arbeidet må inngå i ordinær drift. Videre bør handlingsplanen ha realistiske mål og konkrete tiltak. Målbildet skal vise hvordan vi ivaretar aktivitetsplikten og de ulike mangfold perspektivene. 
Føringer fra Rektors ledergruppe er: 
· Handlingsplan for likestilling og mangfold og GEP-dokument (Gender Equality Plan) for 2022-25 er forlenget ut 2026, ny handlingsplan og GEP vil bli utarbeidet i løpet av 2026.
· Behov for tydeligere mål for arbeidet med likestilling og mangfold.
· Økt integrering av tiltak og handlingsplan med tilgrensende temaer.
· Bedre forankring av nettverket i linjestrukturen, blant annet gjennom mer balansert representasjon
· Sterkere lederrepresentasjon.	
· Eksisterende risikovurdering må synliggjøre hva som er de lovpålagte kravene og føringene, og hvordan arbeidet skal innlemmes i vår daglige drift
Arbeidet i nettverket bør videre sees i sammenheng med pågående prosjekter og øvrige initiativer i organisasjonen, og inngå som en del av det systematiske arbeidet med likestilling, mangfold og inkludering. Vårt inkluderingsarbeid innebærer innsats i flere kanaler, blant annet gjennom opplæring, tydelige rutiner, risikovurderinger og lavterskel rapporteringsmuligheter. Målet er å forebygge uønskede hendelser, inkludert diskriminering, trakassering og seksuell trakassering.
Det er også viktig at vi har en handlingsplan med oppnåelige mål og en verktøykasse som kan realiseres. Vi har en aktivitetsplikt til å gjennomføre risikoanalyser og sette inn tiltak. Arbeidet må sees i ulike perspektiver innen mangfold, også hvordan vi formulerer oss i utlysningstekster for å få tak i riktig kompetanse med mangfoldig bakgrunn. 
Det gjennomføres fortløpende risikovurderinger i alle enheter på alle nivåer i organisasjonen, men arbeidet har blitt utsatt på grunn av omstillingen.  Dette arbeidet sees også i sammenheng med likestilling- og mangfoldarbeidet og er med på å gi et enda bedre grunnlag for videre systematisk arbeid for å identifisere risiko knyttet til temaet. 
Kartleggingen skal synliggjøre hva som er de lovpålagte kravene og føringene, og hvordan arbeidet skal innlemmes i vår daglige drift. 
ARK (arbeidsmiljø- og klimaundersøkelse)
Høgskolen kartlegger arbeidsmiljøet hvert tredje år gjennom ARK-undersøkelsen (arbeidsmiljø- og klimaundersøkelsen). I oversiktsrapporten fra 2024 kommer det fram at ansatte som har opplevd uakseptabel oppførsel, opplever lavere grad av trygghet knyttet til å si ifra og til å uttrykke egne meninger. De rapporterer også et dårligere konflikthåndteringsklima enn øvrige ansatte.
I undersøkelsen kunne ansatte krysse av for fem typer uakseptabel oppførsel: diskriminering, mobbing, trakassering, seksuell trakassering og vold eller trusler. Diskriminering var den oftest rapporterte kategorien, og de vanligste årsakene som ble oppgitt var faglig uenighet, kjønn og alder.
Funnene fra ARK inngår i høgskolens arbeid med likestilling, mangfold og inkludering, samt i arbeidet med å forebygge vold og trusler. Rapporten har også vært et sentralt grunnlag i lederopplæringen og i revisjonen av Si ifra, høgskolens avviks- og varslingssystem. I undersøkelsen svarer nesten 70 prosent av de som rapporterte uakseptabel oppførsel at de har meldt fra gjennom Si ifra. Blant dem som ikke har sagt fra, er det mange som oppgir at de er usikre på hvordan de skal gå fram.
I det videre arbeidet med revisjon av Si ifra er det derfor viktig å styrke et åpent ytringsklima, blant annet gjennom å gjøre det enklere for ansatte å si ifra om forhold som gjelder likestilling, mangfold og inkludering.
Arbeid hjemmefra
HiØ sin policy for arbeid hjemmefra ble godkjent september 2021. Dette har gjort arbeidsdagen mer fleksibel i forhold til arbeid og familieliv, noe som er sentralt sett ut fra et livsfaseperspektiv. Det ble i 2025 inngått 27 avtaler om hjemmekontor. Til informasjon var det i 2024 inngått 37 faste avtaler og 33 avtaler i 2023. Utfordringene vi har sett, er at det fortsatt påvirker det sosiale og faglige miljøet enkelte steder i virksomheten. Vi vil vurdere avtalen i løpet av 2026. 
Ledelse og styring
Hva ledelse og styring angår skal høgskolen, som offentlig virksomhet, bestrebe kjønnsbalanse i ulike styrer, råd og utvalg. Dette følger av likestillings- og diskrimineringsloven som krever at hvert kjønn skal være representert med minst 40 %. Med noen unntak har høgskolen en forholdsvis god balanse når det gjelder kjønnssammensetningen i de fleste lovpålagte styrer, råd og utvalg. I enkelte råd og utvalg er arbeidsgivers representasjon styrt av hvilke roller de har, og dette kan påvirke kjønnsbalansen. 
Arrangementer og opplæringstiltak
Ved utdanningsavdelingen er det gjennomført en fagsamling for ansatte med ekstern foredragsholder, Besa Emini fra NAV hvor tematikken var mangfold og inkludering.
Det har vært gjennomført norskkurs for 6 ansatte i 2025. Kursene har vært levert av ekstern leverandør.

2.2. [bookmark: _Toc222314279]Likestilling, mangfold og inkluderingsarbeidet ved høgskolens enheter
[bookmark: _Hlk158631288]Det jobbes godt med likestilling, mangfold og inkludering ute i enhetene, blant annet for å ha gode arbeidsmiljøer, selv om det er varierende hvor godt de kjenner til høgskolens nettsider om likestilling, mangfold og inkludering. Videre følger en kort oppsummering over dette arbeidet. 

Utdanningsutvalget (UU)
Fra november 2025 er Utdanningskvalitetsutvalget, tidligere (UKU) erstattet av Utdanningsutvalget (UU) med nytt mandat. Utvalget skal sikre at studieplaner, undervisning og vurdering følger gjeldende lover og forskrifter.
Høgskolen har i flere år prioritert tiltak og oppfølging av studenter som har norsk som andrespråk, blant annet språkveiledere og studentkafé. Tiltakene støtter blant annet forståelse av fagbegreper, fagtekster og integrering, men markedsføringen har vært utfordrende. Dette skal evalueres og videreutvikles i 2026.

Det skal også kartlegges hvordan standardiserte undervisnings- og timeplanplattformer brukes, da bruken varierer. Målet er enhetlig bruk for bedre kvalitet og universell utforming. Det vurderes også behov for systematisk opplæring av førsteårsstudentene i digitale systemer.
Mentorordningen (God start) har siden 2023 vært et viktig tiltak for førsteårsstudenter. Foreløpige resultater viser bedre faglig og sosialt læringsmiljø på studieprogrammene med størst deltakelse. Ordningen er utvidet til flere programmer, men satt på pause der deltakelsen eller samarbeidet er svakt. Videre arbeid skal sikre bedre integrering i fakultetene og tydeligere ansvarsfordeling, slik at mentorene kan støtte både faglig og sosialt læringsmiljø effektivt. Vi har blant annet studieverksted på begge campus som har veiledning i oppgaveskriving og språkveiledning i norsk. Se våre nettsider https://www.hiof.no/studier/studentoppfolging/norsk-sprak.html	
Digitaliseringsavdelingen
Digitaliseringsavdelingen forvalter en rekke tjenester og systemer der universell utforming er et sentralt krav og ivaretas i hele livssyklusen – fra anskaffelse til utvikling og drift.  Tilgjengelighetserklæringer for HiØs nettsider og applikasjoner publiseres og oppdateres i tråd med lovverket, og alle innholdsprodusenter må gjennomføre UU‑tilsynets e‑læringskurs.
I 2025 har avdelingen prioritert oppfølging av leverandører og utvikling av et nytt undervisningsrom som skal være retningsgivende for alle klasserom. Det inkluderer forbedret lydløsning (taleløft) som gir bedre hørbarhet for både studenter og faglærere. Det gjøres også individuelle tilpasninger ved behov, som skjermtilpasning for enkeltstudenter, samtidig som målet er å utvikle mer generiske og smidige prosesser fremover. Innføringen av ServiceNow‑plattformen har styrket oppfølgingen av studenter og tilrettelegging.
Avdelingen arbeider aktivt for et inkluderende arbeidsmiljø, blant annet gjennom åpne og sosiale lunsjrom, personpresentasjoner og bruk av Start Smart‑metodikk for å etablere gode teamprosesser. 
Avdelingen har de siste 4-5 årene hatt praksisplasser for de som ikke har fått seg jobb, eller som er i tiltak fra NAV. I 2025 var det fem lærlinger ved avdelingen, noe som er en viktig del av vårt samfunnsoppdrag.
Utdanningsavdelingen
Utdanningsavdelingen har fokus på universell utforming, særlig i forhold til ergonomi og gjennomføring av undervisning til studentene. Målet er at alle studenter skal kunne følge undervisningen, uavhengig av funksjonsnedsettelse. En av våre tilretteleggingsrådgivere har nylig utarbeidet institusjonelle føringer som viser at flere utfordringer kunne vært unngått tidligere. Prosjektet ble satt i gang i 2024 for å utvikle felles policy og retningslinjer for å ivareta rettigheter i studiehverdagen og ble ferdig stilt i 2025. Handlingsplanen for universell utforming skal revideres i 2026, med særlig vekt på undervisningstiltak som forhåndsutsending av undervisningsmateriell, teksting av innhold m.m. 
Seksjonen for studentoppfølging diskuterer jevnlig eventuelle utfordringer rundt tema i seksjonsmøter. De bruker også reflekterende team for å belyse ulike problemstillinger.
Økonomiavdelingen  
Statsbygg har siden 2024 gjennomført omfattende utbedringer av universell utforming (UU) på Campus Halden basert på Vista Utrednings rapport. Flere tiltak ble ferdigstilt i 2025, blant annet glassmarkering i idrettsgangen, flytting av dørknapper og taktil merking av trapper og etasjer. Vista gjennomførte også en ny vurdering av UU ved Campus Fredrikstad i 2025, og dette har resultert i utvidet taktil gulvmerking på flere områder.
Høgskolens handlingsplan for universell utforming er retningsgivende for bygningsmessige tiltak, og egne UU‑midler er satt av i budsjettet. Nettsidene for Remmen er oppdatert med UU‑informasjon. Større prosjekter følger TEK17 kapittel 12, som også ligger til grunn for Vista‑rapportenes vurderinger. Foreløpig er Campus Remmen registrert i portalen Bygg for alle, som vedlikeholdes av Statsbygg i samarbeid med høgskolen. https://byggforalle.no/bygning/151859	
Det er også gjort individuelle tilpasninger for synshemmede, inkludert dedikerte arbeidsplasser for studenter. HiØ har egne tilretteleggingsrådgivere på campus som følger opp studenter med behov for tilrettelegging som er ansatt ved utdanningsavdelingen.
Universell utforming er integrert i HiØs pågående campusutvikling. Arbeidet skal understøtte høgskolens strategier og bidra til likestilling, mangfold og inkludering. Prinsipper om UU, åpenhet, fleksibilitet og varierte læringsarealer vil være sentrale i videre utvikling av campus.
Organisasjonsavdelingen
Organisasjonsavdelingen sikrer medvirkning og forankring gjennom fem HMS‑utvalg som gjenspeiler høgskolens organisering. Likestilling og mangfold er et fast punkt på agendaen, der det gis status om pågående arbeid, blant annet fra HiØs likestillings-, inkludering og mangfolds nettverk. HMS‑utvalgene rapporterer til Arbeidsmiljøutvalget (AMU) og fungerer samtidig som informasjonskanal for endringer som berører virksomheten. I 2025 har vi jobbet med forberedelse av HRMS. Her er universell utforming en faktor, men det har ikke vært knyttet konkret aktivitet utover forberedelse til dette i 2025.
Seksjon HR har ansvar for å følge opp arbeidet med likestilling, mangfold og inkludering, hvor det også er satt av ressurser til arbeidet. Seksjonen har over tid hatt lite ressurser tilgjengelig, samt tid til å oppdatere seg på det faglige knyttet til tematikken. I tillegg har det vært utfordrende å skape engasjement rundt tematikken og finne engasjerte kandidater ellers i organisasjonen til nettverket for likestilling, mangfold og inkludering.

I 2024 reduserte seksjon for kommunikasjon antallet brudd på kravene til universell utforming fra 16 til 5. I 2025 ble det redusert ytterligere, til 4. Bruddene som er igjen nå er utelukkende redaksjonelle feil som kan oppstå når brukere publiserer innhold på nettsidene. Det jobbes systematisk med å finne og rette slike feil. Det gis også opplæring til alle publisister i Universell utforming.
Forskningsavdelingen
Biblioteket jobber kontinuerlig med universell utforming av nettsidene våre, sosiale medier og informasjonsskjermer og oppslag i biblioteket. Vi er også opptatt av universell utforming av lokalene og har sørget for taktil merking av gulvet på biblioteket og merking av glassflater. Forskningsavdelingen er også opptatt av tilpasning av lokaler for personer med bevegelighetsutfordringer (tunge dører) og jobbet mye med oppdatering av nettsider, spesielt nettsider med bilder og illustrasjoner.

Biblioteket skal være en åpen plass for alle studenter og ansatte, noe de for eksempel understreker gjennom Pride-kampanjer og ulike arrangementer. I tillegg sørger biblioteket for at alle nettsider, oppslag og lokaler er UU. Fokuset er også på å ha et godt arbeidsmiljø, preget av raushet og åpenhet, hvor ansatte i et stort aldersspenn og alle kjønn skal ha likeverdig plass. De skulle allikevel gjerne hatt flere kvalifiserte mannlige søkere.

Forskningsavdelingen har fortsatt sitt arbeid med PRE-FER (Prosjektråd og evaluering - Forskningsetisk råd) som har bidratt til en universell utforming av forskningsprosjektene ved HiØ, hvor også etiske perspektiver har gjort at arbeidet har kommet på et høyere nivå.  Formålet med PRE-FER er å bidra til at forskning ved HiØ er etisk forsvarlig ved å være en ressurs som forskere ved HiØ kan trekke på for å gjøre trygge og gode forskningsetiske beslutninger for sine prosjektplaner. Dette inkluderer selvsagt ivaretakelse av likestilling, inkludering og mangfold. Dette er et valgfritt tilbud til prosjektledere som ønsker det. Det er gjort forarbeider og undersøkelser i 2025 i et foretableringsprosjekt Ansvarlig: Internasjonalt Kunnskapssamarbeid (AIS) som starter opp i 2026.

Fakultet for Helse, velferd og organisasjon (HVO)

Det jobbes mye med universell utforming ved fakultet og de har tett dialog med tilretteleggingsrådgiverne ved utdanningsavdelingen i forhold til hvordan undervisningen planlegges. Dette er også tematisert i ledermøter ved fakultetet.

For å hindre diskriminering gjør man mye i forhold til studentene som er basert på faglig grunnlag, men det er ikke en systematisk tilnærming. Det er overrepresentasjon av studenter som ikke har norsk som morsmål, og her er det viktig å sørge for at de innehar gode norsk kunnskaper for å forstå pasienten. Ordningen med språkmentorer i bachelor sosialt arbeid videreføres for å styrke studentenes språk og faglige forståelse, samt bidra til bedre inkludering både i kullet og samfunnet. Ved sammensetning av basisgrupper legges det vekt på mangfold og inkludering. Det arbeides fortsatt aktivt med å utvikle nye læringsressurser som filmer, forelesninger og deltakeraktiviteter. 

Ledelseskompetanse som drivkraft for organisasjonsutvikling på vei mot et mangfoldig, inkluderende og likestilt akademia», er et HVO-forankret prosjekt. Oppstarten var i april 2024 og prosjektet har en to-årig finansiering gjennom Balanseprogrammet til Norges Forskningsråd. Det bygger på prosjektet «Fra «best i klassen» til systematisk arbeid for kjønnsbalanse (BESK)», som ble gjennomført i 2021-2022. Som følge av blant annet omstillingsprosessen høgskolen har vært i det siste halvannet året, så har det ikke latt seg gjøre å få testet ut læringsmodellen på målgruppen. Det er søkt om å forlenge prosjektperioden ut budsjettåret for å få ferdigstilt og testet læringsmodellen. Den overordnede hensikten med «Ledelseskompetanse»-prosjektet er å utvikle en læringsmodell som mulig kan integreres i HiØ’s program for lederutvikling, men også inngå som en del av opplæringen for forskningsledere og PhD-veiledere. Målet med læringsmodellen er at målgruppen (ledere, forskningsledere, PhD-veiledere) skal oppnå definerte læringsutbytter relatert til kjønnsbalanse, mangfold, inkludering og likestilling. En ledelseskultur som bygger på økt kompetanse om temaet, kombinert med erfaringene fra høgskolens første balanseprosjekt og en sterkere forankring av arbeidet med handlingsplanen for likestilling og mangfold, vil være viktig for å videreutvikle en bærekraftig organisasjonskultur.

Fakultet for informasjonsteknologi, ingeniørfag og økonomi (IIØ) 

Forelesningsmateriale, Canvas og nettsider er universelt utformet og tekstet. 
Det finnes ingen egen handlingsplan mot diskriminering, men fakultetet arbeider for bredere representasjon, spesielt innen kjønn og nasjonalitet. Gjesteforelesere med ulike funksjonsnedsettelser benyttes, selv om dette er mer utfordrende innen forskning. Det rapporteres ingen tilfeller av ekskludering basert på kjønn, funksjonsnedsettelse eller nasjonalitet. Møter holdes på både norsk og engelsk, samtidig som ansatte oppfordres til å lære norsk.

Fakultetet jobber langsiktig med bevissthet om likestilling, inkludering og mangfold. Ansattgruppen har god variasjon i bakgrunn, kultur og alder, noe som er viktig også fordi studentmassen er sammensatt.
IIØ deltar i nasjonalt samarbeid gjennom UHR‑MNT (matematisk, naturvitenskapelige og teknologiske fag), som arbeider for god rekruttering på alle nivåer, med fokus på kompetanse, mangfold og kjønnsbalanse i MNT‑fag. Arbeidet inkluderer tiltak for realfags- og studentrekruttering, for begge kjønn, og å «menneskeliggjøre» teknologi. UHR‑MNT samarbeider også med KIF‑komiteen (Komité for kjønnsbalanse og mangfold) i forskning for felles forståelse og begrepsavklaringer innen likestilling, inkludering og mangfold i forskning.

Fakultet for lærerutdanninger og språk (LUSP)

Fakultetet tilrettelegger for hjemmekontor der det er behov, og arbeider for forståelse av at ulik bakgrunn og erfaring gir ulike perspektiver i faglige diskusjoner. Det oppleves få utfordringer knyttet til likestilling, mangfold og inkludering, men arbeidet er ikke spesielt aktivt i det daglige.

Et av instituttene har få menn, men fakultetet har ikke vurdert positiv særbehandling fordi dette strider mot kvalifikasjonsprinsippet. I enkelte fagmiljøer, særlig innen fremmedspråk, er det også diskutert at få ansatte har norsk som morsmål. Likevel har instituttene samlet sett stor etnisk og kulturell variasjon, som oppleves som en styrke.

Det er ikke meldt om utfordringer knyttet til diskriminering i fagmiljøene. Ledergruppen følger temaet jevnlig, men det er ikke gjennomført egne prosjekter på området.

Fakultetet har i 2025 ikke igangsatt nye tiltak innen likestilling, inkludering og mangfold, men følger gjeldende krav gjennom anskaffelser, IT-systemer og personalpolitikk. Det arbeides kontinuerlig med å skape en inkluderende kultur. En sosial komité arrangerer felles aktiviteter, og det gjennomføres personalseminar ved semesterstart samt flere institutt- og programmøter hvert semester. Evalueringene er gjennomgående svært positive.
Instituttene har ansatt flere medarbeidere med internasjonal bakgrunn, noe som er naturlig i et akademisk miljø.

Akademiet for scenekunst

Ved Akademiet for scenekunst arbeider vi med universell utforming gjennom tett individuell oppfølging av hver student. Vi tilrettelegger studieløpet kontinuerlig for å sikre at den enkelte får best mulig støtte i sin læringsprosess. På grunn av et begrenset antall studenter har vi gode forutsetninger for å følge opp behov som oppstår underveis og gjøre nødvendige justeringer. Vi ser ikke likestilling og mangfolds arbeidet som en utfordring, men heller en mulighet for å lære om verden og andre mennesker, og en mulighet for inkludering. 

Arbeidet skjer i samarbeid med studentene, og vi finner løsninger sammen for å utvide det pedagogiske handlingsrommet. Dette bidrar både til utvikling av nye metoder i fagfeltet og til kunnskapsgrunnlaget for det videre forskningsarbeidet vårt. 

Likestilling, inkludering og mangfold er sentrale prinsipper i all vår undervisning. Dette er integrert i både faglig innhold og pedagogiske metoder, og man arbeider aktivt med å videreutvikle feltet gjennom nye perspektiver og tilnærminger. Eksempler på dette er arbeidet med stemme som uttrykk og posisjon, Sea Matters forsknings prosjektet, støttet av Direktoratet for høyere utdanning og kompetanse   
(https://www.hiof.no/nta/english/research/projects/sea-matters/index.html) og faglig utvikling ved for eksempel Norteas støttet prosjektet Intersectional Pedagogies.  https://www.norteasnetwork.org/   
  
På masternivå legger vi til rette for tverrfaglige og tverrkulturelle samtaler om hva et “pedagogisk blikk” kan være, og hvordan vi kan utvikle fremtidens praksiser på tvers av ulike kontekster og kulturer. Etikk er en del av vår undervisnings opplegg. Vi deltar også i Norteas Network, et samarbeid mellom høyere utdanningsinstitusjoner i Skandinavia og Baltikum. Her utvikler vi felles prosjekter og utforsker nye metoder innen nordisk pedagogisk praksis. 

I forhold til rekruttering har dette ikke vært gjennomført siste året, men i denne siste runden valgte vi å ha digitale auditions i stedet for fysisk. Dette var for å muliggjør deltagelse for kandidater fra hele verden (også de som ikke har penger å reise til Norge for en audition). I tillegg, åpnet vi for at kandidatene kunne legge ved et brev fra en referanseperson. Dette var for å få et mer helhetlig blikk på kandidatene og sette deres CV og søknadsmateriale i et større perspektiv. 
 
Det ble etablert en arbeidsgruppe for å jobbe med prosjektet ikke-diskriminerende plattform. Dette arbeidet ble avsluttet på grunn av omstillingsprosessen og planlagt nedleggelse av Akademiet sommeren 2026.

[bookmark: _Toc222314280]Mangfold-, inkludering og likestillingsarbeidet fremover 
Høgskolen i Østfold (HiØ) ønsker å fremme et inkluderende og mangfoldig arbeids- og studentmiljø hvor alle verdsettes og har like muligheter hvor vi ønsker å fokusere på følgende områder: 

Bevissthet og Kunnskap: HiØ skal fremme et inkluderende og mangfoldig miljø ved å øke bevisstheten og kunnskapen om viktigheten av likestilling, mangfold og inkludering.

Systematisk arbeid og evaluering: Virksomheten jobber systematisk og helhetlig med likestilling, mangfold og inkludering som en integrert del av HMS-arbeidet. Dette innebærer jevnlig oppdatering av risikovurderinger og tett oppfølging av arbeidsmiljøet, blant annet gjennom ARK-prosessen. Det systematiske arbeidet legger til rette for kontinuerlig forbedring og omfatter løpende evaluering av iverksatte tiltak for å sikre ønsket effekt og bidra til videre læring og utvikling.
Nettverk og erfaring: Handlingsplanen for likestilling og mangfold samt GEP-dokumentet (Gender Equality Plan) for 2022–2025 er forlenget ut 2026. En ny handlingsplan og et oppdatert GEP vil bli utarbeidet i løpet av 2026 med tydeligere mål for arbeidet og en sterkere integrering og forankring av tiltak med tilgrensende områder. 
[image: ]
Figur 5: Illustrasjon av systematisk arbeid med mangfold- og likestillingsarbeidet
Kvinneandel fordelt på fakultet/administrasjon

2023	ADM	ASC	HVO	IIØ	LUSP	0.7	0.53	0.75	0.24	0.67	2024	ADM	ASC	HVO	IIØ	LUSP	0.67	0.55000000000000004	0.76	0.24	0.69	2025	ADM	ASC	HVO	IIØ	LUSP	0.66269999999999996	0.47610000000000002	0.79110000000000003	0.21049999999999999	0.72430000000000005	





Gjennomsnitt antall uker foreldrepermisjon	Kvinne	Mann	Kvinne	Mann	Kvinne	Mann	Kvinne	Mann	2022	2022	2023	2023	2024	2024	2025	2025	Kvinne	Mann	Kvinne	Mann	Kvinne	Mann	Kvinne	Mann	2022	2022	2023	2023	2024	2024	2025	2025	Gjennomsnitt antall uker foreldrepermisjon	Kvinne	Mann	Kvinne	Mann	Kvinne	Mann	Kvinne	Mann	2022	2022	2023	2023	2024	2024	2025	2025	16.183516483516261	15.04155844155825	14.81547619047603	14.74057142857159	17.542857142856981	8.0196428571428982	23.257142857142949	11.21999999999997	


Sykefravær 2025 fordelt på kvinner og menn

Kvinner	JAN 2025	FEB 2025	MAR 2025	APR 2025	MAI 2025	JUN 2025	JUL 2025	AUG 2025	SEP 2025	OKT 2025	NOV 2025	DES 2025	6.8497152037388834E-2	7.8068309771050004E-2	7.2516858564740105E-2	6.6746711926393476E-2	6.2228338709476611E-2	5.8601979097432297E-2	8.7609465799532479E-2	3.5284750344226033E-2	4.2781989788024187E-2	4.7913198465547278E-2	6.8387171234018551E-2	6.590714925446331E-2	Menn	JAN 2025	FEB 2025	MAR 2025	APR 2025	MAI 2025	JUN 2025	JUL 2025	AUG 2025	SEP 2025	OKT 2025	NOV 2025	DES 2025	1.698312620722333E-2	2.0591500958917961E-2	1.7179698482718549E-2	1.629025398314049E-2	1.5705827360548461E-2	2.5262852038784811E-2	5.511924145196688E-2	2.203140667046885E-2	2.073956870478957E-2	1.8004902768995568E-2	2.183342672726897E-2	2.0187487446866988E-2	

